15.5.2023 г.
BG
Официален вестник на Европейския съюз
C 173/27
Иск, предявен на 21 март 2023 г. — Европейска комисия/Република Малта (Дело C-181/23) (2023/C 173/37) Език на производството: английски Страни Ищец: Европейска комисия (представители: C. Ladenburger, E. Montaguti, J. Tomkin) Ответник: Република Малта
Ищецът моли Съдът: — да постанови, че чрез установяването и функционирането на институционализирана програма като „Малтийско гражданство чрез натурализация за изключителни услуги чрез преки инвестиции“, основана на член 10, параграф 9 от Закона за малтийското гражданство, изменен със Закона за малтийското гражданство (изменение № 2) от 2020 г. и на Наредбата относно предоставянето на гражданство за изключителни услуги от 2020 г., която предлага натурализация при липса на действителна връзка на заявителите с държавата, в замяна на предварително определени плащания или инвестиции, Република Малта не е изпълнила задълженията си по член 20 ДФЕС и член 4, параграф 3 ДЕС, — да осъди Република Малта да заплати съдебните разноски.
Основания и основни доводи След изменение на Закона за малтийското гражданство през ноември 2013 г.
Малта въвежда първата си програма за предоставяне на гражданство срещу инвестиции през 2014 г. Впоследствие схемата от 2014 г. е заменена през 2020 г. с програмата „Малтийско гражданство чрез натурализация за изключителни услуги чрез преки инвестиции“.
Новата схема е въведена със Закона за малтийското гражданство (изменение No 2) от 2020 г. и Наредбата относно предоставянето на гражданство за изключителни услуги от 2020 г.
Правото на Съюза не допуска национални схеми за предоставяне на гражданство срещу инвестиции, които позволяват системно предоставяне на гражданство на държава членка в замяна на предварително определени плащания или инвестиции при липса на изискване за действителна връзка между държавата и съответните физически лица.
Комисията счита, че схемата за „Малтийско гражданство чрез натурализация за изключителни услуги чрез преки инвестиции“ (2020 г.) представлява такава незаконосъобразна схема за предоставяне на гражданство срещу инвестиции.
Като установява и поддържа такава схема, Малта застрашава и накърнява същността и целостта на гражданството на Съюза в нарушение на член 20 ДФЕС и в нарушение на принципа на лоялно сътрудничество, закрепен в член 4, параграф 3 ДЕС.
Иск, предявен на 24 март 2023 г. — Европейска комисия/Португалска република (Дело C-191/23) (2023/C 173/38) Език на производството: португалски Страни Ищец: Европейска комисия (представители: C. Hermes, L. Santiago de Albuquerque) Ответник: Португалска република